സിനിമ ചിത്രീകരണത്തിനിടെ നടന്റെ വെടിയേറ്റ് ഛായാഗ്രാഹക കൊല്ലപ്പെട്ടു മെക്സികോ സിനിമ ചിത്രീകരണത്തിനിടെ നടന്റെ വെടിയേറ്റ് ഛായാഗ്രാഹക മരിച്ചു. ന്യൂമെക്സിക്കോയിലെ സാന്റാഫേയില് റസ്റ്റ് എന്ന ചിത്രത്തിന്റെ ഷൂട്ടിങിനിടയിലാണ് സംഭവം. ചിത്രീകരണത്തിനിടെ നടന് അലക് ബ്ലാഡ്വിന്നിന്റെ തോക്കില് നിന്നാണ് ഛായാഗ്രാഹക ഹലീന ഹച്ചിന്സി 42 ന് വെടിയേറ്റത്. ഹലീനയുടെ ഒപ്പമുണ്ടായിരുന്ന സംവിധായകന് ജോയല് സോസയ്ക്കും വെടിയേറ്റു. ഇരുവരെയും വ്യോമമാര്ഗം ഉടനെ ആശുപത്രിയില് എത്തിച്ചെങ്കിലും ഹലീനയുടെ ജീവന് രക്ഷിക്കാനായില്ല. സംഭവത്തില് ഗുരുതരമായി പരിക്കേറ്റ സംവിധായകന് സോസ അത്യാഹിത വിഭാഗത്തില് ചികിത്സയിലാണ്. മിഷന് ഇംപോസിബിള്, ദി ഹണ്ട് ഫോര് റെഡ് ഒക്ടോബര് തുടങ്ങിയ ചിത്രങ്ങളിലൂടെ ശ്രദ്ധേയനായ നടനാണ് അലക് ബ്ലാഡ്വിന്.സംഭവത്തില് വിശദമായ അന്വേഷണം നടക്കുകയാണെന്ന് സാന്റാഫേ പൊലീസ് അറിയിച്ചു.